stanford-oval/wikipedia huggingface dataset:
1710-luku
Tapahtui vuosikymmenen aikana

Suuri pohjan sota ja Espanjan perimyssota olivat käynnissä.
Rauhankonferenssi Utrechtissa aloitti 29. tammikuuta 1712 rakentamaan perimyssodan rauhaa. Osa sodan osapuolista solmi rauhan 11. huhtikuuta 1713 ja muut vähitellen sen jälkeen, osa vasta 1715.
1712 – Pietarista tuli Venäjän pääkaupunki.
Isoviha Suomessa.
1715 – Ranskan aurinkokuningas Ludvig XIV kuoli. Useat hänen kruununperillisistään kuolivat muutamaa vuotta aikaisemmin, ja Ludvig XV nousi kuninkaaksi viisivuotiaana.
1718 – Ruotsin kuningas Kaarle XII kaatui Fredikshaldin piirityksessä.
24 (5. tuotantokausi)

| 24 (5>  tuotantokausi) |
| --- | --- |

Jack Bauer (Kiefer Sutherland) kauden ensimmäisessä jaksossa.
Maa:  Yhdysvallat
Esittäminen
Verkko:   Fox Broadcasting Company  Sub
Julkaisupäivä:   5. joulukuuta 2006
Ensimmäinen esitys:   15. tammikuuta 2006   7. tammikuuta 2007
Viimeinen esitys:   22. toukokuuta 2006  12. kesäkuuta 2007
Jaksojen määrä:  24
24:n viides tuotantokausi käynnistyi Yhdysvalloissa 16. tammikuuta 2006 ja päättyi 22. toukokuuta 2006. Viides tuotantokausi käynnistyi Suomessa 7. tammikuuta 2007 ja päättyi 12. kesäkuuta 2007.
Viidennellä tuotantokaudella oli Yhdysvalloissa korkeammat katsojaluvut kuin aikaisemmilla 24:n tuotantokausilla. Yhdysvalloissa kausi sai myös suurimmaksi osaksi positiivisia arvosteluja, ja se voitti mm. parhaan draamasarjan ja parhaan miespääosan Golden Globe- ja Emmy-palkinnot.
Tarina > Prologi

Viidennen tuotantokauden tapahtumat sijoittuvat 18 kuukautta neljännen tuotantokauden tapahtumien jälkeen, jolloin Jack Bauer joutui lavastamaan kuolemansa, koska salainen palvelu oli saanut määräyksen tappaa Jack estäkseen Kiinan kansantasavallan agentteja kidnappaamasta häntä. Viidennen kauden alussa Bauer työskentelee Mojaven autiomaassa, Los Angelesin kaupungin läheisyydessä, öljynporaajana ja viettää rauhallista elämää yksinhuoltajaäiti Diana Huxleyn ja hänen teini-ikäisen Derek-poikansa alivuokralaisena. Koska kaikki paitsi Jackin läheisimmät ystävät — Tony Almeida, Michelle Dessler, David Palmer ja Chloe O'Brian — uskovat hänen kuolleen, Jack on hankkinut itselleen väärän henkilöllisyyden ja esiintyy nimellä "Frank Flynn".
Viidennen kauden "esiosa" julkaistiin 24:n neljännen tuotantokauden DVD-julkaisussa. Kymmenen minuutin pituisessa jaksossa Jack saapuu Chicagoon, jossa hän kohtaa Chloe O'Brianin. Tapaamisen aikana Chloe kertoo, että kolme vuorokautta ennen tapaamista tuntematon hakkeri murtautui Chloen tietokoneelle ja sai selville, että Jack on todellisuudessa yhä elossa. Kun salaperäiset miehet ilmestyvät paikalle, Chloe ja Jack joutuvat pakenemaan. Vaikka Jack onnistuukin karistamaan häntä jahtaavan henkilöauton, tuntematon moottoripyörän selässä istuva mies huomaamattomasti tarkkailee häntä.
Tarina > Sivujuonet

Päähenkilöiden, kuten David Palmerin, Michelle Desslerin ja Tony Almeidan, kuolemat ja niiden vaikutus toisiin hahmoihin.
Audrey Rainesin, Kim Bauerin, Bill Buchananin ja muiden hahmojen reaktio siihen, että Jack Bauer lavasti kuolemansa ja on elossa.
Charles Loganin ja vaimonsa Martha Loganin aviokriisi.
Presidentti Loganin ja Venäjän presidentti Juri Suvarovin suunnitelma allekirjoittaa Yhdysvaltain ja Venäjän välinen terrorismin vastainen sopimus.
Martha Loganin suhde salaisen palvelun agentti Aaron Pierceen.
Valtataistelu CTU:ssa Bill Buchananin ja Lynn McGillin välillä.
Jack joutuu kohtamaan entisen ystävänsä Christopher Hendersonin, joka on sekaantunut salaliittoon.
Vaimonsa Michelle Desslerin pommi-iskussa menettäneen Tony Almeidan henkinen tuska.
Valtataistelu Yhdysvaltain hallituksessa presidentti Loganin ja varapresidentti Hal Gardnerin välillä.
Wayne Palmerin aikeet kostaa veljensä David Palmerin kuolema.
Terroristi-iskujen seurauksena Yhdysvaltain turvallisuusvirasto Homeland Security ottaa vallan CTU:n Los Angelesin osastossa.
Presidentti Loganin ja hänen hallintoonsa liittyvien henkilöiden yhteydet viidennen päivän tapahtumiin.
Salaperäinen liikemies Graem manipuloi presidentti Loganin tekoja ja neuvoo häntä suorittamaan erilaisia laittomia toimia, jotta presidentin osuus salaliittoon ei paljastuisi kansalle.
Rooliluettelo

| Näyttelijä | Roolihahmo |
| --- | --- |
Kiefer Sutherland: Jack Bauer
Kim Raver: Audrey Raines
Mary Lynn Rajskub: Chloe O'Brian 
Carlos Bernard: Tony Almeida
Gregory Itzin: Charles Logan
James Morrison: Bill Buchanan
Roger Cross: Curtis Manning
Louis Lombardi: Edgar Stiles
Jean Smart: Martha Logan
Jayne Atkinson: Karen Hayes
Jude Cicconella: Mike Novick
D. B. Woodside: Wayne Palmer
Glenn Morshower: Aaron Pierce
Julian Sands: Vladimir Bierko
Connie Britton: Diane Huxley
Brady Corbet: Derek Huxley
Sandrine Holt: Evelyn Martin
Nick Jameson: Juri Suvarov
Kathleen Gati: Anja Suvarov
Carlo Rota: Morris O'Brian
Stephen Spinella: Miles Papazian
John Allen Nelson: Walt Cummings
Geraint Wyn Davies: James Nathanson
Paul McCrane: Graem
Peter Weller: Christopher Henderson
Reiko Aylesworth: Michelle Dessler
Elisha Cuthbert: Kim Bauer
Sean Astin: Lynn McGill
William Devane: James Heller
Dennis Haysbert: David Palmer
Jaksot

| # | Nimi | Käsikirjoittaja | Ohjaaja | Ensiesitys | Tuotantokoodi |
| --- | --- | --- | --- | --- | --- |
| 1 | "07:00–08:00" | Howard Gordon | Jon Cassar | 15. tammikuuta 2006 | 5AFF01 |
Puolitoista vuotta on kulunut Jack Bauerin lavastetusta kuolemasta. Vain neljä ihmistä, entinen presidentti David Palmer, ja CTU:n aikaiset kollegat Tony Almeida, Michelle Dessler ja Chloe O'Brien tietävät, että hän on elossa. Hieman yli seitsemän aamulla Los Angelesissa yksi heistä murhataan...
| 2 | "08:00–09:00" | Evan Katz | Jon Cassar | 15. tammikuuta 2006 | 5AFF02 |
CTU pystyy valvontakameran tallenteesta näkemään Jack Bauerin rakennuksessa, josta kuolettava laukaus hieman myöhemmin ammuttiin, ja laaja operaatio käynnistyy hänen pidättämisekseen. Vastoin neuvonantajiensa mielipidettä presidentti Logan valmistautuu tapaamaan Venäjän presidentin.
| 3 | "09:00–10:00" | Manny Coto | Brad Turner | 16. tammikuuta 2006 | 5AFF03 |
 Eteläkalifornialaisen lentokentän terminaaliin saapuneet venäläiset terroristit uhkaavat panttivankejaan kuolemalla, jos heidän vaatimuksiinsa ei suostuta. Katon rajassa piileskelevä Jack toteaa kauhukseen, että yksi panttivangeista on hänen ystävänsä Diane Huxleyn 15-vuotias poika Derek. Martha Logan haluaa varmuuden David Palmerin eilisiltaisen puhelun sisällöstä.
| 4 | "10:00–11:00" | Michael Loceff, Joel Surnow | Brad Turner | 16. tammikuuta 2006 | 5AFF04 |
 Samalla kun Yhdysvaltain ja Venäjän presidentit saapuvat terrorisminvastaisen sopimuksen allekirjoitustilaisuuteen, valmistautuvat CTU:n iskujoukot hyökkäämään Ontarion lentokentän terminaaliin, terroristien vankina olevan Jack Bauerin ”ohjeiden” mukaan...
Aiheesta muualla

TV.com: 24 Season 5 Episode Guide (Arkistoitu – Internet Archive) (englanniksi)
24:n viidennen kauden jaksoselostukset
Aelita

Aelita voi tarkoittaa
Aelita, Aleksei Tolstoin romaani.
Aelita, romaaniin perustuva elokuva.
Aelita, neuvostoliittolainen syntetisaattori 1980-luvulta.
Aelita, hahmo Code Lyoko -televisiosarjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aelita”, voi hakea sivunnimihaulla, laajalla sivunnimihaulla tai tekstihaulla.
Alingsåsin kunta

| Alingsåsin kunta |
| --- | --- |
 vaakuna

Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Keskustaajama:  Alingsås
Kuntakoodi:  1489
Pinta-ala  ():  
 – Maa:  472,00 km²
Väkiluku (31.12.2020)  ():  41 602
 – Väestötiheys:  83,9 as./km²
 
 www.alingsas.se 
Infobox OKVirheellinen NIMI-arvo: 
Alingsåsin kunta (ruots. Alingsås kommun) on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Alingsås.
Kunnan maapinta-ala on 472,00 neliökilometriä (1.1.2016) ja asukasluku 41 602 henkeä (31.12.2020).
Alingsåsin kunta on ollut vuodesta 2005 lähtien osa Suur-Göteborgia, joka on yksi kolmesta Statistiska centralbyrånin määrittelemästä suurkaupunkialueesta Ruotsissa.
Yxnäsin luonnonsuojelualue sijaitsee kunnan alueella.
Vuonna 2007 kunnassa oli 78,28 km² peltoa, joten saman ajankohdan maapinta-alaan vertaamalla saadaan peltojen osuudeksi 16,5 prosenttia kunnan maapinta-alasta.
Kuntajaon kehitys

Vuoden 1952 kuntauudistuksessa muodostettiin kolme "suurkuntaa":
Bjärke (Erska, Lagmansered, Långared, Magra ja Stora Mellby)
Hemsjö (Hemsjö ja Ödenäs)
Vårgårda (Bälinge ja muita maalaiskuntia)
Lisäksi Alingsåsin maalaiskunta ja Rödene liitettiin Alingsåsin kaupunkiin. Kolme vuotta myöhemmin Vårgårdaan kuulunut Bälinge liitettiin myös Alingsåsin kaupunkiin. Vuonna 1971 Ruotsissa siirryttiin yhteen kuntamuotoon ja kaupunki muutettiin Alingsåsin kunnaksi. Nykyiset rajansa kunta sai vuonna 1974, jolloin siihen liitettiin Hemsjö ja Bjärke. Bjärkeä ei liitetty Alingsåsiin kokonaan, vaan Lagmanseredin seurakunta liitettiin Trollhättanin kuntaan.
Väestönkehitys

| Alingsåsin kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 23 189 | 23 189 |
| 1955 | 1955 |    | 23 616 | 23 616 |
| 1960 | 1960 |    | 24 193 | 24 193 |
| 1965 | 1965 |    | 25 714 | 25 714 |
| 1970 | 1970 |    | 26 529 | 26 529 |
| 1975 | 1975 |    | 27 796 | 27 796 |
| 1980 | 1980 |    | 29 637 | 29 637 |
| 1985 | 1985 |    | 31 394 | 31 394 |
| 1990 | 1990 |    | 33 626 | 33 626 |
| 1995 | 1995 |    | 34 758 | 34 758 |
| 2000 | 2000 |    | 35 153 | 35 153 |
| 2005 | 2005 |    | 36 010 | 36 010 |
| 2010 | 2010 |    | 37 796 | 37 796 |
| 2015 | 2015 |    | 39 602 | 39 602 |
| 2020 | 2020 |    | 41 602 | 41 602 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 4 200 | 10,6 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 1 158 | 2,9 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 2 899 | 7,3 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 31 345 | 79,2 |
Hieman vanhempien vuoden 2009 lopun tietojen mukaan kunnassa asui 486 Suomessa syntynyttä, mikä vastasi 1,3 prosenttia kunnan väestöstä.
Vielä vanhempien vuoden 1984 lopun tietojen mukaan 5,3 prosenttia kunnan asukkaista oli ulkomailla syntyneitä. Tuolloin kunnassa asui 502 Suomessa syntynyttä, mikä vastasi 1,6 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 191 246 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 79 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 21,1 %
18–64-vuotiaat: 58,9 %
65 vuotta täyttäneet: 20,0 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 1,3 | 1,2 |
|   | jalostus | 17,4 | 21,1 |
|   | palvelut | 80,6 | 77,2 |
|   | tuntematon | 0,7 | 0,5 |
|   | Työpaikkoja ja työllisiä | 14 406 | 17 928 |
|   | työpaikkaomavaraisuus | 80,4 |  |
Taajamat

Kunnassa on 8 taajamaa, joiden osuus kunnan väestöstä vuoden 2010 lopussa oli 77,7 prosenttia. Taajamien ulkopuolella asui tuolloin 8 437 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Alingsås | 24 482 |
| 2 | Sollebrunn | 1 440 |
| 3 | Ingared | 1 299 |
| 4 | Västra Bodarna | 1 059 |
| 5 | Gräfsnäs | 367 |
| 6 | Stora Mellby | 321 |
| 7 | Hjälmared | 260 |
| 8 | Norsesund* | 131 |
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Norsesundin taajamassa on 274 asukasta, ja se kuuluu myös Lerumin kuntaan.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Björkekärr
Brogärde
Dykärrslid
Edshult + Hulskog + Lida + Bäck
Edsås + del av Skaftared
Gendalen
Hemsjö
Hemsjö (norra delen)
Hemsjö (östra delen)
Kvarnabo + Sjöbo
Lo
Lycke och Ryd
Långared
Lövhult
Magra
Nolhagen*
Närsbo
Saxebäcken
Simmenäs
Skår
Ödenäs
Asteriski (*) tarkoittaa, että pientaajama kuuluu osittain toiseenkin kuntaan. Nolhagen kuuluu osin myös Lerumin kuntaan.
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Bälinge + Olstorp
Kullen
Lövekulle
Sundet
Kunnanvaltuusto

Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Alingsåsin kunta on jaettu seuraaviin vaalipiireihin:
Alingsås N (26 valtuutettua)
Alingsås S (25 valtuutettua)
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Alingsåsin kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 7 | 7 | 8 | 10 | 10 | 9 | 10 | 10 | 10 | 8 | 10 | 12 | 10 | 8 | {{{m2022}}} |
|   | Keskustapuolue | 12 | 13 | 10 | 9 | 6 | 7 | 5 | 5 | 3 | 3 | 3 | 3 | 3 | 6 | {{{c2022}}} |
|   | Liberaalit | 9 | 9 | 9 | 6 | 9 | 8 | 7 | 5 | 4 | 9 | 9 | 7 | 5 | 6 | {{{fp2022}}} |
|   | Kristillisdemokraatit | 2 | 2 | 2 | 2 | 2 | 2 | 4 | 3 | 8 | 7 | 5 | 4 | 4 | 4 | {{{kd2022}}} |
|   | Ympäristöpuolue vihreät | 0 | 0 | 0 | 1 | 1 | 3 | 2 | 3 | 3 | 2 | 3 | 5 | 6 | 3 | {{{mp2022}}} |
|   | Ruotsin sosiaalidemokraattinen työväenpuolue | 18 | 17 | 17 | 18 | 18 | 19 | 17 | 20 | 16 | 17 | 17 | 14 | 15 | 14 | {{{s2022}}} |
|   | Vasemmistopuolue | 1 | 1 | 3 | 3 | 3 | 3 | 3 | 4 | 7 | 5 | 4 | 4 | 4 | 4 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 2 | 4 | 6 | {{{sd2022}}} |
|   | Muut | 0 | 0 | 0 | 0 | 0 | 0 | 3 | 1 | 0 | 0 | 0 | 0 | 0 | 0 | {{{övr2022}}} |
|   | Yhteensä | 49 | 49 | 49 | 49 | 49 | 51 | 51 | 51 | 51 | 51 | 51 | 51 | 51 | 51 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Alingsåsin piiri
Erskan piiri
Hemsjön piiri
Långaredin piiri
Magran piiri
Stora Mellbyn piiri
Ödenäsin piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Alingsås
Bjärke*
Hemsjö
Ödenäs
Asteriskilla (*) merkitty Bjärken seurakunta kuuluu osittain Alingsåsin kuntaan ja osittain Trollhättanin kuntaan.
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Alingsås (1967 alkaen) (Alingsås stadsförsamling)
Alingsås landsförsamling* (Alingsås 1619 asti)
Alingsås reformerta*
Bälinge*
Erska Genneved*
Hemsjö
Långared
Magra
Rödene*
Stora Mellby (Mellby)
Ödenäs
Seurakunnat > Kirkot

Antenin kappeli
Bälingen kirkko
Christinaen kirkko
Erskan kirkko
Hemsjön kirkko
Landskyrkan eli Maalaiskirkko
Långaredin kirkko
Magran kirkko
Noltorpskyrkan
Stockslyckekyrkan
Ödenäsin kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Alingsåsin kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Alingsås kommun – Kuntajaon kehitys on käännöstä.
Länsi-Götanmaan läänin kunnat
Kartta Alingsåsin kunnan piireistä.
Käännös suomeksi
Aido-Hwedo

Aido-Hwedo on Dahomeyn fon-kansan kosminen käärme joka kannattelee Maata ja joissakin tarinoissa myös taivasta ja näkyy sateenkaarena. Luojajumalatar Mawu matkusti Aido-Hwedon suussa, ja yhdessä he antoivat Maalle suunnattoman kurpitsan muodon. Maan pintaan jäivät jäljet käärmeen kiemurtelevasta liikkeestä - joet, laaksot ja mäet. Luomistauoilla käärme ulosti, ja näin syntyivät vuoristot. Vähitellen kakka muuttui kiveksi, joka piilotti sisäänsä jalometallit. Maa kellui valtavassa meressä, joka täytti vielä suuremman kurpitsan. Vuorien paino teki Maasta liian raskaan, joten Mawu pyysi Aido-Hwedoa kietoutumaan sen ympärille ja pitelemään sitä ylhäällä, ettei Maa vajoaisi mereen. Aido-Hwedo oli mielissään saadessaan lekotella viileässä vedessä, sillä se ei pitänyt maaperän kuumuudesta. Enimmäkseen se makasi paikallaan, mutta vaihtoi välillä asentoaan aiheuttaen maanjäristyksen. Jonain päivänä Aido-Hwedo syö häntänsä, ja maailma vajoaa mereen.
Africa (kappale)

| ”Africa” Toto |
| --- | --- | --- |

Singlen tiedot
 Albumilta: Toto IV
 Äänitetty : 25. lokakuuta 1981
 Julkaistu: 10. toukokuuta 1982
 Tyylilaji: soft rock
 Kesto: 04.55
 Levy-yhtiö: Columbia
Listasijoitukset
  18. (helmikuu 1983)
Toton muut singlet
| ”Make Believe” 1982 | ”Africa” 1982 | ”I Won't Hold You Back” 1982 |
Africa on rock-yhtye Toton menestyskappale ja yksi heidän tunnetuimmista kappaleistaan. Kappale on osa vuonna 1982 julkaistua Toto IV -albumia ja se saavutti helmikuussa 1983 Billboard Hot 100 -listan ensimmäisen sijan ja Britannian singlelistan kolmannen sijan. Kappaleen sanoittivat yhtyeen kosketinsoittaja/vokalisti David Paich sekä rumpali Jeff Porcaro. 17. toukokuuta 2013 kappale nousi Uudessa-Seelannissa takaisin listoille 30 vuoden tauon jälkeen, saavuttaen viidennen sijan ja tämän myötä uuden kärkisijan päihittäen aiemman, 14. marraskuuta 1982 saavutetun 8. sijan. Vielä paremmin kappale menestyi Uuden-Seelannin ITunesin latauslistoilla, jossa se saavutti listan 1. sijan. Tämä tapahtui sen jälkeen, kun kolme Uuden-Seelannin radio DJ:tä The Edge Radio Stationiltä (Carl Fletcher, Vaughan Smith ja Megan Sellers) kehottivat kuuntelijoitaan lataamaan kyseisen kappaleen. David Paich otti tämän jälkeen yhteyttä kolmikkoon onnitteluhaastattelua varten.
Suomessa single nousi virallisen listan sijalle 18.
Kappaletta ei tule sekoittaa myös "Africa"-nimiseen, italialaisen Toto Cutugnon kappaleeseen, joka Danny levytti suomeksi nimellä Kuusamo.
Listasijoitukset

| Listat (1982–83) | Paras sijoitus |
| --- | --- |
Australia (Australian Kent Music Report): 5
Itävalta (Ö3 Austria Top 40): 7
Belgia (Ultratop 50): 8
Kanada (RPM Adult Contemporary Tracks): 8
Kanada (RPM Top Singles): 1
Alankomaat (Dutch Top 40): 2
Eurooppa (Europarade): 17
Suomi (Suomen virallinen lista): 18
Ranska (SNEP): 27
Saksa (Media Control Charts): 14
Irlanti (Irlannin singlelista): 2
Italia (FIMI): 22
Uusi-Seelanti (RIANZ): 5
Puola (ZPAV): 19
Etelä-Afrikka (Etelä-Afrikan singlelista): 18
Espanja (PROMUSICAE): 18
Sveitsi (Swiss Music Charts): 6
Iso-Britannia (Britannian singlelista): 3
Yhdysvallat (Billboard Hot 100): 1
Yhdysvallat (Billboard Hot Adult Contemporary): 3
Käännös suomeksi
Adolf Hitlerin poliittinen testamentti

Hitlerin poliittisen testamentin ensimmäinen sivu.
Adolf Hitlerin poliittinen testamentti (Mein politisches Testament) oli testamentin muotoon puettu viimeinen kaksiosainen ohjeistus Saksan kansalle ja johtajille, jonka Adolf Hitler saneli sihteerilleen Traudl Jungelle noin vuorokautta ennen itsemurhaansa bunkkerissaan Berliinissä huhtikuun 28. ja 29. välisenä yönä 1945.
Poliittisen testamenttinsa ensimmäisessä osassa Hitler selittää, ettei tahtonut toisen maailmansodan syttymistä ja panee sodan alkamisen kansainvälisen juutalaisuuden syyksi.
Toisen osan alussa Hitler erottaa vanhat toverinsa Hermann Göringin ja Heinrich Himmlerin. Kuultuaan Hitlerin päätöksestä jäädä Berliiniin loppuun asti Baijeriin paennut Göring yritti ottaa Saksan johdon käsiinsä. Himmler puolestaan oli yrittänyt antautua länsiliittoutuneille ruotsalaisen diplomaatin kreivi Folke Bernadotten välityksellä. Saatuaan tietää tästä Hitler raivostui ja määräsi Göringin sekä Himmlerin erotettavaksi ja pidätettäväksi. Ajan käydessä vähiin Hitler jätti käskyn testamenttiinsa.
Hitler jatkoi testamenttinsa toista osaa määräämällä uuden hallituksen, jonka johtoon presidentiksi tuli suuramiraali Karl Dönitz, kansleriksi Joseph Goebbels ja valtiovarainministeriksi Lutz Schwerin von Krosigk. Dönitz johti Saksaa antautumiseen saakka, mutta Goebbels teki vaimoineen itsemurhan myrkytettyään ensin kuusi lastansa pian johtajansa jälkeen, vastoin tämän toivetta.
Viimeisissä kappaleissa Hitler jätti dramatiikkaa pursuavan ohjeistuksen uudelle hallitukselle ja Saksan kansalle, ja määräsi heidät jatkamaan vastarintaa ja juutalaisuuden vastustamista.
Kirjassaan Viimeiseen saakka Traudl Junge muisteli Hitlerin tuijottaneen tyhjää karttapöytäänsä sanellessaan testamentin. Puna-armeijan tykkituli oli häirinnyt sanelua. Hitler piti kiirettä ja odotti puhtaaksi kirjoitettuja versioita malttamattomana. Kun Junge sai tekstit valmiiksi, Hitler, Goebbels ja Martin Bormann allekirjoittivat ne nopeasti. Tämän jälkeen kolme kappaletta lähetettiin eri suuntiin. Kuriireina toimivat Hitlerin ilmavoimien adjutantti eversti Nicolaus von Below, Hitlerin lehdistösihteeri Heinz Lorenz ja Bormannin avustaja SS-eversti Wilhelm Zander.
Ennen poliittisen testamentin sanelua Hitler saneli Jungelle myös viimeisen tahtonsa.
Aiheesta muualla

Suomenkielinen versio Wikiaineistossa
Kuvakopio alkuperäisen saksankielisen version ensimmäisestä osasta (Arkistoitu – Internet Archive)
Englanninkielinen versio poliittisesta testamentista Wikisourcessa
1812

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909